GiliGold/VAD_KnessetCorpus huggingface dataset:
מכלוף מיקי זוהר:
אני ממשיך את הדיון, יש רוויזיה נוספת, כי לא רוצים לתת לניסן – הוא אומר: עמוס.
מכלוף מיקי זוהר:
אני חושב שאתה צודק, חבר הכנסת חסון, יכול להיות שאני אצביע בעד הרוויזיה הזאת.
מכלוף מיקי זוהר:
אנא נמק את הרוויזיה, למה לא לתת את החוק לוועדת החוקה?
מכלוף מיקי זוהר:
נמק את הרוויזיה השנייה.
יואל חסון:
אני מסיר את הרוויזיה.
מכלוף מיקי זוהר:
אתה מסיר את הרוויזיה?
מכלוף מיקי זוהר:
אתה בעד ניסן.
יואל חסון:
מת עליו.
מכלוף מיקי זוהר:
הרוויזיה הוסרה.
מכלוף מיקי זוהר:
אני מתכבד לפתוח את ישיבת ועדת הכנסת, ישיבה חשובה שיש לפנינו היום.
מכלוף מיקי זוהר:
בקשת יושבת-ראש הוועדה המיוחדת לזכויות הילד להקדמת הדיון בהצעת חוק התקנת מצלמות לשם הגנה על פעוטות במעונות יום לפעוטות.
מכלוף מיקי זוהר:
יפעת, אנא פרטי, נמקי והסבירי.
יפעת שאשא ביטון:
שלום.
יפעת שאשא ביטון:
תודה, כבוד היושב-ראש, הצעת חוק המצלמות, הצעה שאנחנו עובדים עליה מזה תקופה ארוכה, כולל בתקופת הפגרה.
יפעת שאשא ביטון:
יש פה חשיבות גם לתזמון העברת החוק, כי כל יום שנרוויח בעצם יאפשר לשטח להתארגן, ולכן אני מבקשת שנעביר אותה.
יפעת שאשא ביטון:
תודה רבה.
מכלוף מיקי זוהר:
שוכנעתי.
מכלוף מיקי זוהר:
יש משהו שאתה רוצה לומר, מרכז האופוזיציה?
מכלוף מיקי זוהר:
בקשת יושב-ראש הוועדה המשותפת לוועדת הכנסת ולוועדת החוקה, חוק ומשפט להקדמת הדיון בהצעת חוק המאבק בטרור (תיקון מס' 4) (מניעת שחרור על תנאי ממאסר של מי שהורשע ברצח או בניסיון לרצח), התשעט-2018 (כ/821), לפני הקריאה השנייה והשלישית.
מכלוף מיקי זוהר:
קביעת ועדות לדיון בהצעות החוק הבאות: א.
מכלוף מיקי זוהר:
הצעת חוק יישובים ושכונות בהליכי הסדרה, התשע"ח-2018 (פ/5644/20), של חה"כ בצלאל סמוטריץ' וקבוצת חברי כנסת.
מכלוף מיקי זוהר:
הצעת חוק לתיקון פקודות האגודות השיתופיות (מספר בתי אב ביישוב קהילתי), התשע"ט-2018 (פ/5854/20), של חה"כ בצלאל סמוטריץ'.
מכלוף מיקי זוהר:
סעיף 3 לסדר-היום: בקשת הממשלה להקדמת הדיון בהצעות חוק הבאות – מה, אין לי קוורום?
מכלוף מיקי זוהר:
אין לי קוורום.
מכלוף מיקי זוהר:
אז אני לא יכול את סעיף 3.
מכלוף מיקי זוהר:
אפשר לגייס קוורום?
קריאה:
אפשר לקיים דיון.
מכלוף מיקי זוהר:
לא, אני רוצה קוורום.
מכלוף מיקי זוהר:
סעיף 2 לסדר-היום: קביעת ועדות לדיון בהצעות חוק הבאות:
מכלוף מיקי זוהר:
הצעת חוק יישובים ושכונות בהליכי הסדרה, התשע"ח–2018, של חבר הכנסת סמוטריץ; והצעת חוק לתיקון פקודת האגודות השיתופיות (מספר בתי אב ביישוב קהילתי), התשע"ט–2018, של חבר הכנסת בצלאל סמוטריץ.
מכלוף מיקי זוהר:
מה הערותייך, ידידי, על הרכב הוועדה?
יואל חסון:
בוקר טוב, אדוני היושב-ראש, כפי שאמרתי אתמול כשנשאלתי – דן, שני החוקים באותה ועדה?
דן מרזוק:
לא.
אתי בן יוסף:
הראשון כן.
יואל חסון:
רק הראשון?
אתי בן יוסף:
השני לא, הוא חוק נפרד.
מכלוף מיקי זוהר:
כן, ידידי חבר הכנסת חסון, אנחנו כרגע דנים בהצעת חוק יישובים ושכונות בהליכי הסדרה, זו ועדה משותפת.
מכלוף מיקי זוהר:
חבר הכנסת חסון, אנא ממך נמק את התנגדותך הנחרצת.
יואל חסון:
בוקר טוב שוב, אני מקווה גם שיהיה פה שקט, אני לא מצליח להוציא מילה.
יואל חסון:
תראה, עוד פעם אתם מרבים בשימוש הזה של הקמת ועדות מיוחדות, משותפות - -
מכלוף מיקי זוהר:
בסוף תתרגל.
יואל חסון:
- - וכל התרגילים האלה.
יואל חסון:
לא, אני לא מתרגל.
יואל חסון:
זאת פגיעה אנושה בעבודה הפרלמנטרית של הכנסת.
מכלוף מיקי זוהר:
זה מופיע בתקנון.
יואל חסון:
זה זלזול בוועדות.
יואל חסון:
תראה, התקנון לא צפה שימוש גורף, גס ודורסני בסעיף הזה.
יואל חסון:
זה היה אמור להיות סעיף שמאפשר לצרכים מסוימים ונקודתיים.
מכלוף מיקי זוהר:
יואל, זה לא בדיוק נכון.
יואל חסון:
ומי שכתב את התקנון, אבותינו שכתבו את התקנון - -
מכלוף מיקי זוהר:
לא אבותינו.
מכלוף מיקי זוהר:
יריב לוין כתב אותו.
יואל חסון:
- - ושינו אותו לאורך השנים, גם אם זה - - -
אתי בן יוסף:
- - -
מכלוף מיקי זוהר:
אה, כן?
מכלוף מיקי זוהר:
זה לא יריב?
יואל חסון:
אני לא יכול, אני לא מדבר כך.
מכלוף מיקי זוהר:
אה, יריב תיקן.
מכלוף מיקי זוהר:
ששש, בצלאל, אתה מפריע לנו לדיון.
יואל חסון:
התקנון לא צפה ולא ביקש שימוש כזה גורף בסעיף הזה שבאמת פוגע פגיעה אנושה בעבודת ועדות.
מכלוף מיקי זוהר:
יש לי הצעה בשבילך, חבר הכנסת חסון.
יואל חסון:
עוד פעם.
מכלוף מיקי זוהר:
לא, יש לי הצעה טובה.
יואל חסון:
אני לא יכול לקרוא אותך לסדר.
מכלוף מיקי זוהר:
אבל יש לי הצעה טובה, באמת הצעה טובה.
יואל חסון:
נו?
מכלוף מיקי זוהר:
בוא נבקש מהיועץ המשפטי יחד עם מנהלי הוועדה - -
יואל חסון:
אבל אני רוצה לסיים את הדברים שלי.
מכלוף מיקי זוהר:
- - שיעשו מחקר קטן או לא יודע איך זה נקרא, שיעשו בדיקה: כמה ועדות משותפות קמות בכל קדנציה.
מכלוף מיקי זוהר:
בוא נראה אם הקדנציה הזאת הייתה מה שנקרא מגזימה מדיי - -
יואב בן צור:
חריגה.
מכלוף מיקי זוהר:
- - בהקמת ועדות משותפות מהקדנציה הקודמת, בסדר?
מכלוף מיקי זוהר:
וזאת תהיה באמת תשובה לחבר הכנסת חסון.
מכלוף מיקי זוהר:
לדעתי לא תמצא שום שינוי משמעותי בהיקפים.
מרב מיכאלי:
בוקר טוב ליו"ר הוועדה.
יואל חסון:
אז כמו שאמרתי, בעיני יש פה שימוש גורף, דורסני ומוגזם מדיי בכלי הזה.
יואל חסון:
הדבר הנוסף, באמת תרגיל מצוין שכנראה ילך ויתרחב, אם היה פה עוד זמן לכנסת זה כנראה היה מתרחב יותר ויותר, שכל חבר כנסת שמעביר חוק מקבל ועדה שהוא מוביל.
יואל חסון:
זאת אומרת, ליוזם החוק יש גם ועדה משלו שבה הוא מנהל את החוק שלו.
יואל חסון:
אני אגיד לך, יעילות פרלמנטרית מצוינת באמת.
מכלוף מיקי זוהר:
בדיוק.
יואל חסון:
ממש לא.
יואל חסון:
ההפך, אדוני, ההפך.
מכלוף מיקי זוהר:
למה ההפך?
יואל חסון:
הדבר השלישי והאחרון, למרות שדיברנו על זה בשבוע שעבר, אתם עוד פעם קובעים שיבוץ של האופוזיציה בלי להתייעץ עם האופוזיציה.
מכלוף מיקי זוהר:
לא נכון.
יואל חסון:
התייעצת איתי?
מכלוף מיקי זוהר:
ביקשתי לקבל את הסכמתך על הרשימה.
יואל חסון:
קודם כול אני קיבלתי - - -
מכלוף מיקי זוהר:
אני רק רוצה לציין משהו ולחדד משהו.
מכלוף מיקי זוהר:
זכות הווטו שלך, חבר הכנסת חסון - -
יואל חסון:
לא אמרתי וטו, מי דיבר על וטו?
מכלוף מיקי זוהר:
- - היא לא קיימת.
יואל חסון:
אני אמרתי וטו?
יואל חסון:
לא אמרתי וטו.
מכלוף מיקי זוהר:
יש לך אפשרות לייעץ.
מכלוף מיקי זוהר:
אני רק רוצה להגדיר, יש לך אפשרות לתת לנו עצה רק לגבי חברי האופוזיציה.
מכלוף מיקי זוהר:
לא לגבי חברי הקואליציה.
יואל חסון:
ברור.
יואל חסון:
אני אמרתי משהו אחר?
מכלוף מיקי זוהר:
לכן אני אומר, אם יש שמות - - -
יואל חסון:
אם היית נותן לי לסיים היית שומע מה אני אומר.
מכלוף מיקי זוהר:
אם יש שמות שמפריעים לך כמו גרמן, מרב מיכאלי, יוסף ג'בארין, תמר זנדברג או חמד עמאר, תגיד לי ונחליף אותם.
יואל חסון:
אני לא אעשה את זה כאן ועכשיו.
יואל חסון:
צריך להידבר לפני זה, ואתה לא עושה הידברויות לפני זה.
מכלוף מיקי זוהר:
לא נכון, לא נכון.
מכלוף מיקי זוהר:
לא שלחת לו?
אתי בן יוסף:
שלחתי בלילה.
יואל חסון:
שאלתי ואמרתי שאני מתנגד, נקודה.
מכלוף מיקי זוהר:
מתנגד.
מכלוף מיקי זוהר:
אז אני גם מתנגד.
מכלוף מיקי זוהר:
אתה יודע לכמה דברים אני מתנגד?
יואל חסון:
אני לא יודע את השמות.
יואל חסון:
אף אחד לא שלח לי את השמות.
מכלוף מיקי זוהר:
אני מתנגד לזה שאתה בכנסת.
יואל חסון:
יופי.
מכלוף מיקי זוהר:
אבל זה עוזר לי?
יואל חסון:
אבל זה משהו אחר.
מכלוף מיקי זוהר:
לא, אתה בכנסת.
מכלוף מיקי זוהר:
אז יש הרבה התנגדויות.
יואל חסון:
אבל לא אמרו לי מה השמות.
מכלוף מיקי זוהר:
מה זה מה השמות?
מכלוף מיקי זוהר:
שלחו לך את השמות.
מכלוף מיקי זוהר:
נו, די כבר, מה לא שלחו לך?
אתי בן יוסף:
בלילה בווטסאפ.
יואל חסון:
את השמות?
מכלוף מיקי זוהר:
אתי בחורה, אישה מסודרת, מסורה, כל הכבוד.
יואל חסון:
לא קיבלתי שום שמות.
יואל חסון:
איפה השמות?
יואל חסון:
בבקשה, מה, בווטסאפ?
אתי בן יוסף:
בטח.
יואל חסון:
לא ראיתי שום דבר.
מכלוף מיקי זוהר:
תראה "אתי", יש לך אותה בזיכרון בטלפון?
יואל חסון:
הבנתי, אתה מתכתב איתי דרך מנהלות ועדה.
מכלוף מיקי זוהר:
אני לא צריך לעשות את זה, זה לא תפקידי.
יואל חסון:
הבנתי אותך.
מכלוף מיקי זוהר:
אבל זה לא תפקידי.
יואל חסון:
אני מתנגד להרכב הזה.
מכלוף מיקי זוהר:
סתם אתה מתנגד כי בא לך להתנגד?
יואל חסון:
לא סתם.
מכלוף מיקי זוהר:
התייעצנו איתך.
יואל חסון:
זאת לא הדרך, אתה סתם יוצר בעיות.
יואל חסון:
עצם הקמת הוועדה בצורה הזאת היא בעיה.
מכלוף מיקי זוהר:
טוב, יאללה.
מכלוף מיקי זוהר:
נו, די, אתה סתם מתנגד.
מכלוף מיקי זוהר:
סתם.
מכלוף מיקי זוהר:
אין לך סיבה להתנגד, יואל.
יואל חסון:
לא, יש לי סיבה מאוד מהותית.
מכלוף מיקי זוהר:
יש לך פה חברי אופוזיציה רציניים, גרמן, מיכאלי, ג'בארין - -
יואל חסון:
אני מתנגד להרכב.
יואל חסון:
אני גם מתנגד לזה שאתה לא נותן לי - - -
מכלוף מיקי זוהר:
- - זנדברג, חמד עמאר, מה אתה רוצה?
יואל חסון:
אתה לא נותן לי להשלים משפט בכלל.
מכלוף מיקי זוהר:
די, הגזמת.
יואל חסון:
אתה לא מפסיק להפריע לי, אתה לא נותן לי - -
מכלוף מיקי זוהר:
אתה מדבר רבע שעה כבר.
יואל חסון:
- - להעביר את הרעיון אפילו דקה אחת רצופה.
יואל חסון:
באמת, מספיק כבר.
יואל חסון:
מיקי, זאת פשוט בדיחה.
אמיר אוחנה:
אני מציע לך לשבת איתו - - -
יואל חסון:
אבל אני אומר לו, הוא לא – עכשיו, עכשיו ככה?
יואל חסון:
אני מציג לו את זה.
אמיר אוחנה:
הוא יש לו - - -
מכלוף מיקי זוהר:
נדבר על זה, כן, אין לי בעיה, אני תמיד עושה מה שהוא מבקש בעניין הזה.
מכלוף מיקי זוהר:
אבל עוד פעם, אני לא - - -
יואל חסון:
אבל אתה תעשה את זה בעובדה כבר, בסדר, מאה אחוז.
מכלוף מיקי זוהר:
זאת לא עובדה.
יואל חסון:
אנחנו נחרים את הוועדה.
מכלוף מיקי זוהר:
מה זה עובדה?
יואל חסון:
אנחנו נחרים את הוועדה הזאת.
מכלוף מיקי זוהר:
אני מקווה שיהיה לנו רוב בלעדיכם.
מכלוף מיקי זוהר:
אני רוצה לעבור להצבעה על הקמת ועדה משותפת.
יואב בן צור:
מה זה?
יואב בן צור:
אתה יכול להגיד את החברים?
מכלוף מיקי זוהר:
חברי הוועדה כדלקמן.
דן מרזוק:
חברי הוועדה לוועדת הפנים ולוועדת החוקה.
מכלוף מיקי זוהר:
מטעם ועדת הפנים:
מכלוף מיקי זוהר:
חבר הכנסת בצלאל סמוטריץ – יושב-ראש, חברי הוועדה: יואב קיש, נאוה בוקר, בן צור, תמר זנדברג, חמד עמאר.
מכלוף מיקי זוהר:
מטעם ועדת החוקה חברי הכנסת: טלי פלוסקוב, ניסן סלומינסקי, אסנת מארק, יעל גרמן, מרב מיכאלי ויוסף ג'בארין.
בצלאל סמוטריץ':
אני מעדכן שאני במקום שולי.
יואל חסון:
רוויזיה, אדוני.
מכלוף מיקי זוהר:
הוגשה רוויזיה.
מכלוף מיקי זוהר:
אושר.
יואל חסון:
מתי הרוויזיה?
מכלוף מיקי זוהר:
נקבע אותה עוד מעט.
מכלוף מיקי זוהר:
סעיף ב לסעיף 2: הצעת חוק לתיקון פקודת האגודות השיתופיות, התשע"ט–2018, של חבר הכנסת סמוטריץ, לוועדת החוקה.
מכלוף מיקי זוהר:
זאת הוועדה הרלוונטית?
דן מרזוק:
ועדת החוקה היא הוועדה הרלוונטית.
מכלוף מיקי זוהר:
כך אומר גם היועץ המשפטי.
מכלוף מיקי זוהר:
יש מי שרוצה להתנגד לזה?
מכלוף מיקי זוהר:
תגידו ביי-ביי לחוק, כי ייקח לו כמה שנים לעבור.
מכלוף מיקי זוהר:
מי בעד ועדת החוקה?
דוד אמסלם:
אתה סותר את עצמך, יואל, היועץ המשפטי פה אמר שזה הגיוני.
דוד אמסלם:
אתה סותר את עצמך.
מכלוף מיקי זוהר:
את נגד זה?
מכלוף מיקי זוהר:
חברת ועדה לעומתית?
דוד אמסלם:
אני יכול להגיד משהו?
דוד אמסלם:
אתה מרשה לי?
מכלוף מיקי זוהר:
כן, בשמחה, אדוני, בטח.
פנינה תמנו:
על מה אנחנו עכשיו הצבענו?
דוד אמסלם:
מרכז האופוזיציה, אתה סותר את עצמך.
פנינה תמנו:
זה על ב, לא?
דוד אמסלם:
כשטענת בסעיף א שאנחנו מקימים ועדות כאלה ואחרות אד-הוק אני שתקתי למרות שאני לא מסכים איתך, וזה בסדר.
דוד אמסלם:
כאן בעצם זאת הוועדה הטבעית.
דוד אמסלם:
לכאורה אמרת שזה ילך לוועדות הטבעיות.
דוד אמסלם:
הסעיף הזה או החוק הזה אמור ללכת לוועדה הטבעית שלו.
מכלוף מיקי זוהר:
זה בדיוק נוגד את מה שאמרת קודם, חבר הכנסת חסון.
דוד אמסלם:
תחליט.
דוד אמסלם:
אתה מבלבל אותי בטיעונים שלך.
מכלוף מיקי זוהר:
חבר הכנסת חסון, הטענה של חבר הכנסת אמסלם חזקה.
דוד אמסלם:
קשה לי להבין איך אתה חושב.
מכלוף מיקי זוהר:
אני חושב שאתה צריך להתמודד עם הטענה שלו.
יואל חסון:
איך אתה אומר?
יואל חסון:
אז אני אסביר.
מכלוף מיקי זוהר:
שנייה דקה.
יואל חסון:
שנייה דקה.
יואל חסון:
יש לנו התנגדות מהותית לחוק הזה, והמהלך שעשינו עכשיו הוא מהלך לעכב ולשבש את העברת החוק הזה לוועדה.
דוד אמסלם:
אההה.
מכלוף מיקי זוהר:
אההה, חזק.
יואל חסון:
מכיוון שאנחנו עניינית מתנגדים לחוק הזה זה מהלך פרלמנטרי ידוע ומקובל של אופוזיציה.
דוד אמסלם:
זאת אומרת, מה שאתה אומר זה כזה דבר: לכם מותר לערבב את הוועדות, לנו אסור.
מכלוף מיקי זוהר:
שכנעת.
דוד אמסלם:
זה מה שאתה אומר?
יואל חסון:
לא, הייתי מתנגד לכל ועדה, לא משנה.
יואל חסון:
אני מתנגד לחוק הזה מהותית.
מכלוף מיקי זוהר:
אתה רוויזיוניסט, חבר הכנסת חסון.
דוד אמסלם:
כאן לא מתנגדים לחוק, פה שואלים רק איזו ועדה.
יואל חסון:
לא, אתה טועה.
דוד אמסלם:
לחוק מתנגדים בכנסת או בוועדה.
יואל חסון:
תראה, אתה אולי רוצה להיות פקיד פרלמנטרי, אני לא פקיד פרלמנטרי.
יואל חסון:
אני לא טכני, יש לי מהות.
יואל חסון:
יש לי ויכוחים מהותיים עם החקיקה שלכם.
דוד אמסלם:
יואל, הבנו הכול.
דוד אמסלם:
בקשת הממשלה לקדמת הדיון בהצעות החוק הבאות, לפני הקריאה הראשונה: א.
דוד אמסלם:
הצעת חוק הביטוח הלאומי (תיקון מס' 212), התשע"ט-2018 (מ/1285).
דוד אמסלם:
ב.
דוד אמסלם:
הצעת חוק הבטחת הכנסה (הוראת שעה ותיקוני חקיקה) (תיקון מס' 2) (הארכת תוקף), התשע"ט-2018 (מ/1286).
מכלוף מיקי זוהר:
סעיף 3 לסדר-היום: בקשה הממשלה להקדמת הדיון בהצעות החוק הבאות לפני קריאה ראשונה: הצעת חוק הביטוח הלאומי (תיקון מס' 22), הצעת חוק הבטחת הכנסה (הוראת שעה ותיקוני חקיקה) (תיקון מס' 2).
מכלוף מיקי זוהר:
נציג שר הרווחה עם הצעיף השחור, בבקשה.
מיכאל יצחקוב:
תיקון 212 מדבר על ביטול הוועדות המקומיות שגם ככה לא מתפקדות, והעברת הסמכות לביטוח הלאומי ולמשרד הרווחה.
מיכאל יצחקוב:
התיקון הזה נועד להיטיב עם האזרחים הוותיקים, ולתת להם את השירות בעקבות רפורמת הסיעוד שחלה ובאה.
מיכאל יצחקוב:
התיקון הזה מחייב, אחרת נהיה במצב שהאזרחים הוותיקים לא יקבלו את השירות, והוועדות ימשיכו לא לתפקד.
מיכאל יצחקוב:
אנחנו מבקשים את התיקון הזה.
מיכאל יצחקוב:
הוראת שעה של הדיסריגרד לגבי החד-הוריות.
מיכאל יצחקוב:
מדובר פה על להמשיך הוראת שעה שהוכיחה את עצמה, הורדה מ-60% ל-25% על גבייה מחד-הוריות שיוצאות לעבודה.
מיכאל יצחקוב:
זה תיקון שהוכיח את עצמו.
מיכאל יצחקוב:
אנחנו מבקשים להמשיך אותו, כי ההוראה פגה בסוף דצמבר ומאוד חשוב לסיים עם החקיקה הזאת.
מכלוף מיקי זוהר:
אדוני היועץ המשפטי, בבקשה, עורך דין מרזוק.
דן מרזוק:
ועדת הכנסת לא נוהגת לתת פטור מחובת הנחה לפני כל הקריאות, אלא רק לפני הקריאה הראשונה, וכך ייעשה גם במקרה הזה.
מכלוף מיקי זוהר:
אנחנו מקבלים את עמדת היועץ המשפטי בעניין הזה.
דוד אמסלם:
וזה מה זה?
דוד אמסלם:
איזו קריאה זו?
מכלוף מיקי זוהר:
ראשונה.
דוד אמסלם:
לראשונה אנחנו נותנים.
רועי פולקמן:
פטור מראשונה.
קריאה:
הם ביקשו גם שנייה שלישית.
דוד אמסלם:
לא, ניתן לראשונה.
דוד אמסלם:
אחר כך.
רועי פולקמן:
לא נותנים כרטיס פתוח, זאת לא כרטיסייה.
מכלוף מיקי זוהר:
תשמע, אנחנו מלאי הערכה לשר, אתה יודע את זה.
מיכאל יצחקוב:
לגבי הבטחת הכנסה ננסה לסיים את החקיקה בזמן סביר.
מכלוף מיקי זוהר:
בשמחה, חוקים חשובים.
מכלוף מיקי זוהר:
יש מישהו שרוצה להביע את עמדתו לפני שאני עובר להצבעה?
מכלוף מיקי זוהר:
רוויזיות יידונו בשעה 11:45.
אתי בן יוסף:
מיקי, הצבעת על שתיהן ביחד?
מכלוף מיקי זוהר:
כן, הצבעתי על שתיהן ביחד, על שתי הצעות החוק.
דן מרזוק:
לא, צריך על כל אחת בנפרד.
מכלוף מיקי זוהר:
רגע, סליחה, אני חוזר לישיבה.
מכלוף מיקי זוהר:
צריך להצביע שתי הצבעות.
מכלוף מיקי זוהר:
הצבעה לסעיף ב.
מכלוף מיקי זוהר:
הצבענו על סעיף א: הצעת חוק ביטוח לאומי.
מכלוף מיקי זוהר:
מצביעים על הצעת חוק הבטחת הכנסה.
מכלוף מיקי זוהר:
הנושאים שעל סדר היום הצעה להקדמת הדיון בהצעת חוק הביטוח הלאומי (תיקון מס' 209) (תשלום גמלת סיעוד לידי זכאי – ביטול התנאי לעניין מגורים עם בן משפחה מטפל ), התשע"ט-2018, הצעת חוק פקודת בריאות העם (תיקון מס' 32) (התקנת מצלמות בבתי חולים לשם הגנה על חסרי ישע) , התשע"ח-2018 והצעת חוק הבטחת הכנסה (הוראת שעה ותיקוני חקיקה)(תיקון), התשע"ט-2018.
פנינה תמנו:
חוק הפורנו הסתדר?
מכלוף מיקי זוהר:
לא דברנו על חוק הפורנו.
קריאה:
מה עם פיזור הכנסת?
מכלוף מיקי זוהר:
זה עדין לא קורה.
פנינה תמנו:
אין פיזור כנסת?
מכלוף מיקי זוהר:
לא אמרתי שאין, אמרתי שעדין לא קורה.
מכלוף מיקי זוהר:
הכנסת תפוזר, זה ברור.
אחמד טיבי:
אתה לא קובע מועד?
מכלוף מיקי זוהר:
בינתיים לא.
אחמד טיבי:
מתעלם מהסיכומים?
מכלוף מיקי זוהר:
ב-9 לאפריל זה מועד הבחירות, תתחילו להיערך.
מכלוף מיקי זוהר:
מתי תפוזר הכנסת, זו שאלה אחרת.
מכלוף מיקי זוהר:
מכיוון שהעליתם את זה, אני אענה.
מכלוף מיקי זוהר:
כנסת ישראל היא מוסד שמשרת את מדינת ישראל ואת הציבור במדינת ישראל.
מכלוף מיקי זוהר:
היא לא משרתת את הפוליטיקאים.
מכלוף מיקי זוהר:
אז אני רוצה לחזור ולומר, כשאנחנו נרצה ללכת לבחירות, אם החלטנו ללכת לבחירות, אז יש מועד שרוצים ללכת לבחירות, מועד יחסית מוסכם והוא ה-9 באפריל.
מכלוף מיקי זוהר:
נכון גיל, שאילת תצטרך לעשות עוד שבוע ועדת שרים ויכול להיות שנצטרך לעבוד קצת יותר קשה למען עם ישראל, אבל בסוף זה למען עם ישראל.
מכלוף מיקי זוהר:
לכן אני בא ואומר, אם אתם רוצים לפזר את הכנסת, אני אתכם, רק בואו נעשה את זה במועד המתאים.
מכלוף מיקי זוהר:
אם רוצים להגיע ל-9 באפריל, שזה המועד המתאים, אנחנו צריכים לספור 90 ימים אחורה, זה המינימום לפיזור הכנסת.
פנינה תמנו:
זה פשוט מפתיע אותי שהקואליציה לא מצליחה להסכים אפילו על להביא חוק לפיזור הכנסת לוועדת הכנסת.
מכלוף מיקי זוהר:
אני יודע להביא את החוק הזה והוא יעבור פה אחד.
מכלוף מיקי זוהר:
העניין הוא שאתם רוצים כבר לרוץ לקמפיינים שלכם ולהתחיל להגיד לציבור למה אתם יותר טובים.
מכלוף מיקי זוהר:
אני רוצה לעבוד עוד קצת למען עם ישראל, אין בזה שום דבר פסול.
אחמד טיבי:
אם העניין הוא לקיים כמה ועדות כנסת כדי להעביר חוקים בהסכמה, אנחנו לא מתנגדים.
אחמד טיבי:
יש לי חוק לטיפול שיניים חינם לילדים עם שיתוק מוחין, אני רוצה להעביר אותו.
מכלוף מיקי זוהר:
זה חוק שייפול.
פנינה תמנו:
אנחנו רוצים גם להעביר את חוק הגבלת כהונת ראש ממשלה לשתי קדנציות.
פנינה תמנו:
יש עתיד רוצים.
מכלוף מיקי זוהר:
בסדר, תנסו.
פנינה תמנו:
אמרת שאתה עובד בשביל הציבור, אז אולי כדאי שנתחיל - - -
אחמד טיבי:
אפשר להפיל אותו בבחירות.
מכלוף מיקי זוהר:
אתם יכולים גם לנצח בבחירות, זו גם אופציה שאתם יכולים לקחת בחשבון.
פנינה תמנו:
אנחנו ננצח בהחלט.
פנינה תמנו:
נראה לי שמי שלחוץ בינתיים זה הצד הזה.
מכלוף מיקי זוהר:
את לא רואה אותי לחוץ.
מכלוף מיקי זוהר:
אמרתי לך שהבחירות ב-9 לאפריל.
מכלוף מיקי זוהר:
זה כמובן חלק מעבודת הכנסת.
מכלוף מיקי זוהר:
אנשים רוצים להספיק כמה דברים לפני שהכנסת מתפזרת לכן אנשים בקשו ממני גם לתת פטורים.
אמיר אוחנה:
מה עם הפטור מחובת הנחה של המתמחים?
מכלוף מיקי זוהר:
אני לא רק רוצה שיהיה פטור, אני מצהיר בפניך חבר הכנסת אוחנה, אני גם דורש שהחוק הזה יעבור לפני שהכנסת מתפזרת.
מכלוף מיקי זוהר:
אני לא רק תומך בזה, אני גם מבקש ממך לקדם את החוק במהירות ואני אעזור לך לקדם אותו והכנסת לא יכולה להתפזר לפני שהחוק הזה עובר.
אחמד טיבי:
אדוני, יש חוק דומה לזה של חבר הכנסת אוחנה, של חברת הכנסת אסנת מארק, של אמסלם ושלי, לגבי פקטור למתמחים.
מכלוף מיקי זוהר:
אנחנו רוצים להביא את הבשורה הזאת.
אחמד טיבי:
בשביל זה אני מוכן לתת לך עוד שבוע.
אמיר אוחנה:
ייאמר לזכותו של חבר הכנסת טיבי שהוא גם נתן את הפטור מחובת הנחה על חשבון האופוזיציה.
אחמד טיבי:
נכון, על חשבון האופוזיציה אני מוכן לתת פטור לפקטור למתמחים במשפטים.
פנינה תמנו:
אדוני היושב-ראש, אז אולי נביא גם את החוק שלי, שיקבל פטור, שלילת 50% מרוצחי בת זוגתם, כדי שיתומים יקבלו את הרכוש ולא הרוצח.
פנינה תמנו:
זה חוק חשוב שלצערי מעכבים אותו.
מכלוף מיקי זוהר:
תביאי אותו.
מכלוף מיקי זוהר:
אנחנו מתחילים עם בקשת יושב-ראש ועדת העבודה הרווחה והבריאות להקדמת הדיון בהצעות החוק הבאות:
מכלוף מיקי זוהר:
הצעה להקדמת הדיון בהצעת חוק הביטוח הלאומי (תיקון מס' 209) (תשלום גמלת סיעוד לידי זכאי – ביטול התנאי לעניין מגורים עם בן משפחה מטפל), התשע"ט-2018, הצעת חוק פקודת בריאות העם (תיקון מס' 32) (התקנת מצלמות בבתי חולים לשם הגנה על חסרי ישע), התשע"ח-2018 והצעת חוק הבטחת הכנסה (הוראת שעה ותיקוני חקיקה)(תיקון), התשע"ט-2018.
דן מרזוק:
לפני שמצביעים אני רוצה לומר משהו על שלוש ההצעות האלה.
דן מרזוק:
שלוש ההצעות לא אושרו על ידי נשיאות הכנסת בסדר היום.
דן מרזוק:
לכן, ככל שלא תהיה הסכמה בין סיעות הקואליציה לאופוזיציה להביא את אותן הצעות לדיון היום במליאת הכנסת לא יהיה ניתן לעשות את זה.
דן מרזוק:
ועדת הכנסת כמובן רשאית לקבוע פטור מחובת הנחה לפני הקריאה השנייה והשלישית, אבל כאמור ללא הסכמה, לא יהיה ניתן להביא את ההצעות לדיון במליאה.
מכלוף מיקי זוהר:
נתחיל בהצעה הראשונה, הצעת חוק הביטוח הלאומי (תיקון מס' 209) (תשלום גמלת סיעוד לידי זכאי – ביטול התנאי לעניין מגורים עם בן משפחה מטפל ), התשע"ט-2018.
מכלוף מיקי זוהר:
בקשה שניה, הצעת חוק פקודת בריאות העם (תיקון מס' 32) (התקנת מצלמות בבתי חולים לשם הגנה על חסרי ישע) , התשע"ח-2018.
מכלוף מיקי זוהר:
בקשה שלישית, הצעת חוק הבטחת הכנסה (הוראת שעה ותיקוני חקיקה)(תיקון), התשע"ט-2018.
מכלוף מיקי זוהר:
בקשת יושב-ראש ועדת חוץ וביטחון להקדמת הדיון בהצעת חוק לפינוי שדות מוקשים (תיקון) (החלה על שטחי נפלים), התשע"ח-2018 לפני קריאה שנייה ושלישית.
מכלוף מיקי זוהר:
בקשת יושב-ראש ועדת הפנים והגנת הסביבה להקדמת הדיון בהצעת חוק לתיקון פקודת הסמים המסוכנים (מס' 16) (מתן סמכויות פיקוח ואכיפה לעניין עיסוק בקנביס לצרכים רפואיים למחקר), התשע"ט-2018.
מכלוף מיקי זוהר:
תודה רבה לכולם הישיבה נעולה.
מכלוף מיקי זוהר:
שלום לכולם, אני מתכבד לפתוח את ישיבת ועדת הכנסת בנושא: בקשת חברי הכנסת נפתלי בנט, איילת שקד ושולי מועלם-רפאלי, להתפלג מסיעת הבית היהודי, לפי סעיף 10 לתקנון הכנסת.
מכלוף מיקי זוהר:
ברשותכם אבקש מחברת הכנסת שולי מועלם, לנמק את הבקשה.
שולי מועלם-רפאלי:
תודה רבה אדוני.
שולי מועלם-רפאלי:
מתוך תפילה ומחשבה על עתיד המחנה הלאומי, עתידה של מדינת ישראל, מה שמשותף לכולנו, רצון להגדיל את הבית, להגדיל את הזהות היהודית, להגדיל את המחויבות לארץ ישראל, להגדיל את המחויבות לעם ישראל, להגדיל את הכוח שבשילוב שבין דתיים לחילונים, אני מבקשת בשם נפתלי, איילת ובשמי, שתאשרו את ההתפלגות.
שולי מועלם-רפאלי:
אני מבקשת שתאשרו גם את הסיעה החדשה בכנסת, הימין החדש.
שולי מועלם-רפאלי:
ומתוך שכך אני גם מבקשת, שתאשרו שסיעת הימין החדש מייצגת בכנסת את מפלגת צל"ש.
מכלוף מיקי זוהר:
אוקי.
מכלוף מיקי זוהר:
אדוני היועץ המשפטי, אנא הסבר קצר, נימוקים.
איל ינון:
כבוד יושב ראש הוועדה, חברי הוועדה הנכבדים, מונחת בפני ועדת הכנסת בקשה של שלושה חברים מסיעת הבית היהודי: חבר הכנסת נפתלי בנט, חברת הכנסת איילת שקד וחברת הכנסת שולי מועלם-רפאלי, המבקשים להתפלג מהסיעה.
איל ינון:
עוד מבקשים שלושת חברי הכנסת כי ועדת הכנסת תכיר בסיעתם החדשה, סיעת הימין החדש, כמייצגת את מפלגת צל"ש: ציונות, ליברליות ושוויון.
איל ינון:
כאשר לבקשת ההתפלגות צורף מכתב מאת בא כוח המפלגה התומך בבקשה.
איל ינון:
הבקשה מוגשת בהתאם להוראות סעיף 59 לחוק הכנסת.
יואב בן צור:
מי זה בא כוח המפלגה?
איל ינון:
בא כוח המפלגה הוא נפתלי בנט.
איל ינון:
סעיף זה קובע כי שליש מחברי סיעה, ובלבד שהם שניים לפחות, רשאים להתפלג מסיעה.
איל ינון:
כידוע, סיעת הבית היהודי מונה שמונה חברים ולכן לצורך התפלגות מספיקה פנייה של שלושה.
איל ינון:
הדיון המתקיים כעת בפני הוועדה נעשה מכוח סעיף 60 לחוק הכנסת הקובע כי – ואני מצטט - נמסרה לוועדת הכנסת הודעה בכתב מטעם סיעה או חלק ממנה על התפלגות כאמור בסעיף 59, תאשר ועדת הכנסת את השינוי.
איל ינון:
לאור שאלות שנשאלנו נבקש להבהיר את גדרי סמכותה של ועדת הכנסת בבואה לאשר בקשת התפלגות.
איל ינון:
השאלה המרכזית שעולה בהקשר זה היא מה גדר שיקול הדעת של ועדת הכנסת בבואה לבחון בקשות מסוג זה?
איל ינון:
האם מדובר בשיקול הדעת הרגיל שאותו מפעילה הוועדה בבואה לדון בנושאים שעל סדר יומה, קרי, שיקול דעת המתאפיין בתמהיל של שיקולים שונים ובכלל זה שיקולים אידיאולוגיים ופוליטיים, או שמא מדובר בשיקול דעת מצומצם ביותר ותחום לבחינת התקיימות התנאים המפורטים בחוק בלבד?
איל ינון:
עמדתנו בעניין זה, שהיא העמדה המסורתית שהביעו היועצים המשפטיים לכנסת לאורך השנים ושגם התקבלה על ידי ועדות הכנסת לדורותיהן והפכה לנוהג חוקתי היא כי מדובר בשיקול דעת שאינו שיקול הדעת הרחב והרגיל אלא שיקול דעת מצומצם ביותר בהיקפו המוגבל לבחינת התקיימותם של התנאים שנקבעו בחוק, קרי, האם יש בקשה מסודרת בכתב של שליש מהסיעה המעוניינים להתפלג.
איל ינון:
הוועדה נדרשת איפה היום לאשר את שלושת אלה: 1.
איל ינון:
את התפלגות סיעת הבית היהודי לפי סעיף 59(1) לחוק הכנסת; 2.
איל ינון:
את שם הסיעה החדשה לפני סעיף 10 לתקנון הכנסת, הוא הימין החדש; 3.
איל ינון:
הסיעה מייצגת מפלגה, את מפלגת צל"ש - כפי שאמרתי, צל"ש זה ציונות, ליברליות ושוויון - לפי ההגדרה של סיעה בסעיף 1 לחוק מימון מפלגות.
איל ינון:
עד כאן.
מכלוף מיקי זוהר:
אוקי, בשפת העם מה שאומר היועץ המשפטי - - -
איל ינון:
אני מציע, לפני שהחברים מדברים, שהחשב ידבר על ההשלכות לעניין המימון.
מכלוף מיקי זוהר:
בהחלט.
מכלוף מיקי זוהר:
בשפת העם מה שאומר היועץ המשפטי, שלנו, חברי ועדת הכנסת אין סמכות שלא לאשר את הבקשה, במידה והבקשה אושרה כראוי בהתאם לדרישות.
מכלוף מיקי זוהר:
אם וכאשר היא הוגשה כראוי נצטרך לאשר את הבקשה.
מכלוף מיקי זוהר:
ועכשיו נשמע ברשותכם את חשב הכנסת.
איל ינון:
אני רק אציין, שבדקנו כמובן את כל המסמכים, וידאנו עם החברים שאכן הבקשה הוגשה על דעתם, בדקתי ברשם המפלגות את הנושא של המפלגה כי היא מפלגה שלא הייתה מוכרת לנו.
איל ינון:
מבחינתנו כייעוץ משפטי לכנסת אנחנו קובעים, שהבקשה הוגשה כדין והמסמכים שמעידים עליה הם מסמכים נכונים.
יואב בן צור:
זה לא אומר שרשם המפלגות כבר אישר את המפלגה.
איל ינון:
מדובר במפלגה שרשומה וקיימת כבר הרבה מאוד שנים.
איל ינון:
באוגוסט 2018 היא עברה מחבר הכנסת לשעבר יוסף פריצקי, שהמפלגה הייתה שלו, לעורך דין בשם עמיחי ויינברגר, שהוא היום יושב ראש המפלגה.
איל ינון:
באוגוסט 2018.
מכלוף מיקי זוהר:
מעניין.
איל ינון:
הוא היום יושב ראש המפלגה.
איל ינון:
עורך דין עמיחי ויינברגר הוא יושב ראש המפלגה והוא זה שרשאי למנות את בא כוחה והוא מינה אתמול את נפתלי בנט להיות בא כוחה של המפלגה.
יואב בן צור:
באוגוסט 2018?
מכלוף מיקי זוהר:
כן, באוגוסט.
מכלוף מיקי זוהר:
מה את אומרת על זה חברת הכנסת מועלם, כבר באוגוסט זה היה מתוכנן?
אחמד טיבי:
אדוני היושב ראש, מה העקרונות של המפלגה?
איל ינון:
קודם אני מציע שהחשב יפרט את העניין של המימון.
אחמד טיבי:
מיקי, שאלתי שאלה: מה העקרונות של המפלגה?
מכלוף מיקי זוהר:
הוא אמר לך: ציונות, ליברליות ושוויון.
אחמד טיבי:
שלום ישראלי פלסטיני.
שולי מועלם-רפאלי:
אם כבר, אחמד, החלת ריבונות, בעזרת השם.
אחמד טיבי:
כתוב?
שולי מועלם-רפאלי:
עוד יהיה כתוב, כמו שאתה מכיר אותו.
אחמד טיבי:
אז תקנו מפלגה אחרת.
שולי מועלם-רפאלי:
כמו שאתה מכיר, בעזרת השם עוד יהיה כתוב ועוד יתבצע.
מכלוף מיקי זוהר:
ידידי, החשב, חיים, בבקשה.
חיים אבידור:
למפלגת הבית היהודי יש חובות למדינה, החובות מסתכמים ב-1 מיליון ו-700,548 שקלים הלוואה שהם לקחו בחודש דצמבר.
חיים אבידור:
לאחר שפרעו את ההלוואה במשך 36 חודשים קודם לכן, הם היו זכאים לקחת בשנה האחרונה עוד הלוואה והם ניצלו את הזכאות הזאת.
חיים אבידור:
בנוסף לכך, למפלגת הבית היהודי ישנה יתרת חוב בגין קנס שהטיל מבקר המדינה על ניהול שוטף ועל בחירות לכנסת העשרים.
חיים אבידור:
יתרת החוב בגין הקנס היא 272,920.
חיים אבידור:
זה חובות.
חיים אבידור:
סיעת הימין החדשה שמתפלגת מהבית היהודי, חבריה שמתפלגים מהבית היהודי לא זכאים לקחת אתם את המימון השוטף והמימון השוטף נשאר במפלגת הבית היהודי.
חיים אבידור:
אי לכך, כל החובות האלה, כפי שכתוב בחוק, אמורים להתקזז מהמימון השוטף, כך שהחובות האלה יתקזזו מהמימון השוטף של הבית היהודי, כאשר הבית היהודי יקבל את מלוא המימון השוטף שהיה ערב ההתפלגות.
חיים אבידור:
קרי, עבור שישה ח"כים פלוס ח"כ אחד.